पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल में अब लॉकडाउन का असर नजर आने लगा है। यही कारण है, 19 दिन बाद कोरोना मामलों में गिरावट दर्ज की गई है। बुधवार को जारी रिपोर्ट में नए केस 1579 आए, जबकि 16 अप्रैल को पहली बार यह आंकड़ा 1600 के पार 1681 था। यही नहीं, बुधवार को 1804 मरीज ठीक हो कर घर पहुंचे। यह संख्या नए केसों के मुकाबले ज्यादा रही। अब भोपाल में कुल एक्टिव के 11 हजार 107 रह गए हैं।
नए केसों से ज्यादा ठीक हो रही मरीज
भोपाल में नए मरीज केस से ज्यादा मरीज ठीक हो रहे हैं। बुधवार को 1579 के मुकाबले जहां 1800 से ज्यादा मरीज डिस्चार्ज किए गए। बीते एक सप्ताह से नए केस के मुकाबले ज्यादा मरीजों के ठीक होने के कारण अब सक्रिय मरीजों की संख्या में भी कमी आ रही है। यही कारण है, अब शासन ने नए कोविड केयर सेंटर खोले जाने पर रोक लगा दी है। प्रदेश में करीब 72% सामान्य बेड खाली पड़े हैं।
अस्पतालों पर भी कार्रवाई शुरू
मुख्य सचिव इकबाल सिंह बैंस ने कहा है, प्रदेश में विभिन्न निजी स्वास्थ्य संस्थाओं द्वारा कोविड-19 का इलाज किया जा रहा है। इन अस्पतालों द्वारा चिकित्सा पर होने वाले व्यय के स्वत: पैकेजे घोषित किए गए हैं। यह सिर्फ कोविड के कारण इसमें 40% तक अधिक ले सकते हैं। हालांकि इसमें उन्हें कोविड की सुविधाएं देना होगा। अगर अस्पताल प्रबंधन के विरुद्ध शिकायत होती है, तो उसकी जांच एक समिति करेगी। समिति में प्रमुख सचिव संजय दुबे, प्रतीक हजेला और सचिव संजय गोयल को शामिल किया गया है।
भोपाल की बीते सात दिन की स्थिति
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn